CELEX: 62015TA0040
Language: hr
Date: 2017-02-17 00:00:00
Title: Predmet T-40/15: Presuda Općeg suda od 17. veljače 2017. – ASPLA i Armando Álvarez protiv Europske unije („Izvanugovorna odgovornost — Preciznost tužbe — Zastara — Dopuštenost — Članak 47. Povelje o temeljnim pravima — Prekoračenje razumnog roka za suđenje — Imovinska šteta — Kamate na iznos neplaćene kazne — Troškovi bankarske garancije — Uzročna veza”)

10.4.2017   
            
            
               HR
            
            
               Službeni list Europske unije
            
            
               C 112/33
            
         Presuda Općeg suda od 17. veljače 2017. – ASPLA i Armando Álvarez protiv Europske unije
   (Predmet T-40/15) (1)
   
   ((„Izvanugovorna odgovornost - Preciznost tužbe - Zastara - Dopuštenost - Članak 47. Povelje o temeljnim pravima - Prekoračenje razumnog roka za suđenje - Imovinska šteta - Kamate na iznos neplaćene kazne - Troškovi bankarske garancije - Uzročna veza”))
   (2017/C 112/45)
   Jezik postupka: španjolski
   
      Stranke
   
   
      Tužitelji: Plásticos Españoles, SA (ASPLA) (Torrelavega, Španjolska) i Armando Álvarez, SA (Madrid, Španjolska) (zastupnici: M. Troncoso Ferrer, C. Ruixó Claramunt i S. Moya Izquierdo, zatim M. Troncoso Ferrer i S. Moya Izquierdo, odvjetnici)
   
      Tuženik: Europska unija (zastupnici: A. Placco, zatim J. Inghelram, Á. Almendros Manzano i P. Giusta, agenti)
   
      Intervenijent u potporu tuženiku: Europska komisija (zastupnici: P. van Nuffel, F. Castilla Contreras i C. Urraca Caviedes, agenti)
   
      Predmet
   
   Zahtjev koji se temelji na članku 268. UFEU-a i kojim se traži naknada štete koju je tužitelj navodno pretrpio zbog trajanja postupka pred Općim sudom u okviru postupaka u kojim su donesene presude od 16. studenoga 2011. ASPLA/Komisija (T-76/06, neobjavljena, EU:T:2011:672), i od 16. studenoga 2011., Álvarez/Komisija (T-78/06, neobjavljena, EU:T:2011:673).
   
      Izreka
   
   
               1.
            
            
               Nalaže se Europskoj uniji koju zastupa Sud Europske unije da plati naknadu štete od 44 951,24 eura društvu Plásticos Españoles, SA (ASPLA) te naknadu štete od 111 042,48 eura društvu Armando Álvarez, SA na temelju imovinske štete koju je svako od tih društava pretrpjelo zbog kršenja razumnog roka za suđenje u predmetima u kojima su donesene presude od 16. studenoga 2011. ASPLA/Komisija (T 76/06, neobjavljena, EU:T:2011:672), i od 16. studenoga 2011., Álvarez/Komisija (T 78/06, neobjavljena, EU:T:2011:673). Svaka od tih naknada ponovno će se odrediti uzimajući u obzir kompenzacijske kamate, računajući od 27. siječnja 2015. do proglašenja ove presude, po inflacijskoj stopi koju je za dotično razdoblje odredio Eurostat (Statistički ured Europske unije)u državi članici u kojoj ta društva imaju poslovni nastan.
            
         
               2.
            
            
               Svaka od naknada iz gornje točke 1. uvećat će se za zatezne kamate, računajući od proglašenja ove presude do potpune isplate, po stopi koju je odredila Europska središnja banka (ESB) za glavne operacije refinanciranja, povećanoj za dva postotna boda.
            
         
               3.
            
            
               Tužba se u preostalom dijelu odbija.
            
         
               4.
            
            
               ASPLA i Armando Álvarez, s jedne strane, i Unija koju zastupa Sud Europske unije, s druge strane, snosit će vlastite troškove.
            
         
               5.
            
            
               Europska komisija snosit će vlastite troškove.
            
         
      (1)  SL C 89, 16. 3. 2015.